Exqrch/javanese-Komodo-pixelgpt huggingface dataset:
Pabukon rakyat banjur bubar
Taun 1969 kanthi anané pambangunan lima taun utawa pelita wiwit dibangun pabukon kang ana nganti saiki.
Tèritori jaban rangkah Prancis Tèritori jaban rangkah (Basa Prancis: "Territoire d'outre-mer" utawa "TOM") iku pamérangan administratif Prancis lan wektu iki mung ditujokaké marang Dharatan Antarktika lan Kidul Prancis
Pamérangan iki béda karo departemen jaban rangkah (Basa Prancis: "Département d'outre-mer" utawa "DOM"), nanging amarga sawatara anggepan umum, DOM, TOM lan wewengkon jaban rangkah liyané sing duwé status liya kerep dianggep kanthi sakabèhané minangka "DOM/TOM"
Béda karo wewengkon jaban rangkah Britania, wewengkon-wewengkon mau minangka pérangan integral saka Républik Prancis.
Kasultanan Samudra Pasai Kasultanan Samudera Pasai utawa dikenal Samudera, Pasai utawa Samudera Darussalam, ya iku Karajan Islam kang ana ing pasisir sagara lor Sumatera kurang luwihé ing Lhokseumawe, yèn saiki ing Acèh Utara
Karajan iki diadhegké déning Marah Silu kang duwé gelar Malik al-Saleh ing kiwa-tengené taun 1267 lan pungkasané pasai dicekel bangsa Portugis ing taun 1521
Raja pisanan ya iku Sultan Malik as-Saleh séda taun 696 H utawa 1297 M, banjur ditrusaké déning Sultan Malik az-Zahir
Kasultanan Samudera Pasai uga lumebu ing kitab Rihlah ilal Masyriq kang artiné "(Pengembaraan ke Timur)" karya Abu Abdullah ibn Batuthah (1304–1368), musafir Maroko kang dagang ing Samudera Pasai nalika taun 1345
Ibnu Batuthah uga carita yèn Sultan Malik az-Zahir ing negri Samatrah seneng nampa tamu kanti bungah
Miturut Ibnu Batuthah, warga Samatrah (Samudera) nganut Madahab Syafi`i
Durung akèh bukti lan warta bab karajan iki kanggo kajian sajarah
Bukti, lan "informasi" bab "keberadaan" karajan Samudera Pasai mligi saka 3 sumber: Ing Prasasti Minye Tujoh angka taun 1380M saliyané nyebutké mangkaté raja Pasai, uga nyebutké yèn panguwasan Samudera Pasai ing wektu iku tekan laladan Pasai lan Kedah, Malaysia
Pawarta ing prasasti nudhuhaké yèn Samudera Pasai minangka kutha Pelabuhan kang duwé kapentingan ing bab dagang ing Selat Malaka.
Jajahan jaban rangkah Prancis Jajahan jaban rangkah (Prancis: "collectivité d'outre-mer" utawa "COM"), kaya region Prancis (Basa Prancis: "régions"), sakabèhané, minangka tahap pisanan pamérangan administratif Prancis
Jajahan jaban rangkah Prancis nyakup sawatara tilas tèritori jaban rangkah Prancis lan entitas jaban rangkah Prancis liyané kanthi status tinamtu, kabèh dijenengi "collectivité d'outre-mer" déning reformasi konstitusi tanggal 28 Maret 2003
Ing tanggal 31 Maret 2011, ana lima jajahan jaban rangkah Prancis:
Bonang barung Bonang Barung yaiku salah sawijiné pérangan perangkat Gamelan Jawa kang duwèni wujud pencu banjur diarani wujud Pencon
Bonang Barung ing Gamelan Jawa duwé laras Sléndro lan Pélog
Laras Sléndro wilahé ana 12 cacahé, banjur kang Laras Pélog wilahé ana 14 cacahé
Bonang Barung manggone ing Rancakan saka kayu kang dhapuré kaya ambèn
Pencon iku mau ditata ing rancakan ditumpangaké ing tali kang diarani Pluntur
Bonang Barung ditabuh nganggo kayu kang cacahé 2, kayu iku mau sing pérangan dhuwur diblebet nganggo Kain lan pluntur]]
Cara nabuh bonang iku ana akèh pola tabuhané, yaiku pola tabuhan Gembyang, Mipil, Imbal, Sekaran, Klénangan, lan liya-liyané
Bonang Barung iku gunané kanggo mbukani Gendhing
Saliyané iku, Bonang Barung uga bisa kanggo nuntun alur Gendhing
Khusus ing pola Mipil, Bonang barung iku bisa kanggo nuntun "Instrumen" liyané
Bonang Barung ora bisa dadi lagu penuntun, nanging "kolaborasi" karo Bonang penerus gawé pola lagu lan ing "aksèn-aksèn" wigati bonang gawé Sekaran kang racaké ana ing akir kalimat lagu
Bonang iku ana sing kagawé saka wesi lan uga ana sing kagawé saka Tembaga (Perunggu)
Kang kagawé saka wesi iku racaké regané luwih murah tinimbang sing kagawé saka Tembaga
Kuwi mau amarga yèn wesi iku ora nganggo campuran apa-apa
Nanging yèn Tembaga iku nganggo campuran, campurané yaiku 7/3
7/3 iku maksuté, 7 kanggo ukuran Tembaga lan 3 kanggo ukuran wesi
saliyané iku uga cara gawéné kang luwih angèl tinimbang sing saka wesi murni.
Bonang panerus Bonang panerus utawa Bonang penerus yaiku perangkat Gamelan Jawa kang duwèni wujud pencu banjur diarani wujud Pencon
Bonang panerus ing Gamelan Jawa duwé laras sléndro lan Pélog padha karo Bonang barung
Laras sléndro wilahé ana 12 cacahé, banjur kang laras pélog wilahé ana 14 cacahé
Bonang panerus uga manggon ing Rancakan saka kayu kang dhapuré kaya ambèn
Kang mbédakaké antarané Bonang panerus lan Bonang barung yaiku ukuran gedhé lan ciliké pencon, yèn Bonang penerus iku penconé cilik banjur yèn barung iku luwih gedhé saka Bonang panerus
Piranti kang dinggo nabuh uga padha karo Bonang barung, yaiku kayu kang cacahé loro kang pucuké diblebet ngaggo kain lan Pluntur
Bonang panerus iki cara nabuhé padha karo Bonang barung, yaiku nganggo cara Mipil, Imbal, Sekaran, Klénangan, Gembyang, lan liya-liyané
Bonang iki nabuhé ngetutaké Bonang barung, lan nerusaké alur Gendhing kang digawé Bonang Barung
Lan uga nganggo sekaran kang témponé luwih rikat tinimbang Bonang Barung
Mung bédané yaiku Bonang Penerus ora bisa kanggo mbukani gendhing
Tornado Tornado ya iku kolom udara muter kanthi banter kang gawé gayutan antarané méga cumulonimbus utawa ana ing kadadéan langka saka dasaré méga cumulus karo lumahing bumi
Tornado metu racaké ukurane ora padha, lan racaké tornado iku minangka corong kondensasi sing wanguné kaya kukusan kang pucuk ngisor kang ngambah lemah iku wujudé cilik lan lumrahé terus dikubengi karo puing-puing
Lumrahé tornado kecepatane bisa nganti 177 km/jam utawa luwih kanthi rata-rata jangkauane ya iku 75 m lan bisa lumaku nganti pirang-pirang kilomèter sadurungé ilang
Ana uga tornado kang kecepatane bisa nganti kecepatan angin punjul 300–480 km/jam la tornado iku ambané bisa nganti sakmil luwih utawa 1.6 km lan ana ing lemah bisa nganti 100 km adohe
Meski tornado wis sok diamati ana ing saben bawana saliyané Antartika, tornado malah luwih sok kedaden ana ing Amérikah Sarékat
Tornado lumrahé uga sok kedaden ana ing Kanada sisih kidul, kidul-tengah lan wétan Asia, wétan-tengah Amérika Latin, Afrika Selatan, kulon-sagara lan tengah Éropah, Italia, kulon lan kidul Australia, lan uga ana ing Selandia Baru.
Topi Topi ya iku salah sawijininng sandhangan sing digunakaké ing sirah
Topi biyasanè duwé pucuk dhuwur saktepi utawa rong tepi
Topi bisa disèlèhke ing sirah.Topi wadon dipirantèni penyemat topi
Topi asalè saka Chitral dan Gilgit laladan sing saiki ana ing lor Pakistan
Saka popularitas suku-suku Pashtun Utara ing awal abad rongpuluh dadi gantinè sorban sing gedhé lan ruwet
Uga olèh popularitas saka Nuristan lan Tajik saka Panjsher lan Warakhshan
Ana sepuluh jinis topi sing populèr ing dunya, ya iku : Topi jinis iki wiwit populèr ing abad 20, dipopulèrké déning ulah raga baseball
Topi Koboi populèr ing Indonesia
Topi jinis iki dienggo amarga bisa nglindungi sirah saka panas lan udan
Jinis topi ini populèr amarga kemampuané nglindungi sirah saka angin lanhawa kang ora apik
Topi jinis iki racaké dienggo karo gangsters lan detèktif
Jinis topi iki awalé dipopulerakè présidhèn Amérika Abraham Lincoln
Topi iki biyasa dienggo karo tukang sulap kanggo ngumpetaké terwelu
Topi iki asalé saka Meksiko
Biyasa dienggo déning juru main Point Blank lan para sutradara
Topi iki uga topi nasional nagari Prancis
Topi jinis iki populèr ing abad 19 lan awal abad 20
Topi iki biyasa dienggo déning juru main golf
Topi jInis iki idèntik karo topi sing elegan
Lumrahé dienggo déning pengacara, punggawa bank, utawa kepala pelayan
Biyasa digunakaké yèn cuaca lagi anget
Topi jinis iki ya iku topi simbol rélaksasi.
Pesantrèn Pesantren, pondhok pesantrèn, utawa karan pondhok waé, iku sekolah kang duwé dhasar agama Islam manggon ana ing asrama kang ana ing Indonésia
Pendidikan ing njero pesantren duwé tujuan kanggo golèk kawruh ngenani al-Qur'an lan Sunat Rasul, kanthi nyinaoni basa Arab lan kaidah-kaidah tata basa-basa Arab
Para pelajar ana ing pesantrèn (dijenengi santri) sinau ana ing pesantrèn iki, lan manggon ana ing asrama kang wis disediakaké déning pesantrèn
Institusi kang kaya iki uga ana ing nagara-nagara liyané; tuladhané yaiku ana ingi Malaysia lan Thailand kidul kang sinebut "sekolah pondok", lan uga ing India lan Pakistan kang sinebut "madrasa Islamia"
Istilah "pesantren" asalé saka tembung pe-"santri"-an, tembung "santri" duwé teges murid utawa siswa Basa Jawa
Istilah "pondhok" asalé saka tembung Basa Arab "funduuq" () kang tegesé yaiku panginepan
Khusus ing Acèh, pesantren sinebut uga karo jeneng "dayah"
Lumrahé pesantrèn dipandhégani déning Kyai
Kanggo ngatur kagiyatan lan kauripan ana ing pondhok pesantrèn, kyai milih salah siji santri senior kanggo ngatur para adhi-adhi kelasé, wong-wong kang dipilih iku racaké dijenengi "lurah pondhok"
Tujuan para santri dipisahke saka wong tuwané yaiku supaya para santri bisa urip mandiri lan uga bisa ningkatake gayutan karo kyai lan uga Tuhan
Panemu liya, njelasake pesantren asalé saka tembung santri kang bisa ditegesi karo panggo santri
Tembung santri asalé saka tembung Cantrik (basa Sansakerta, utawa Jawa) kang duwé teges wong kang ngetutaké marang guru banjur dikembangaké déning Perguruan Taman Siswa ana ing sistem asrama kang dijenengi Pawiyatan
Istilah santri uga ana ing basa Tamil, kang tegesé guru ngaji, lajeng C
C Berg duwé panemu ngenani istilah santri mau yaiku asalé saka tembung shastri, tegesé yaiku wong-wong kang ngerti babagan buku-buku suci agama Hindhu utawa sarjana ahli kitab suci agama Hindhu.
Ouagadougou Ouagadougou (; basa Mossi: [ˈwaɡᵊdᵊɡᵊ]) yaiku kutha krajan sisan kutha gedhé dhéwé ing nagara Burkina Faso, Afrika Kidul
Sing ndunungi gunggung 1.475.223 jiwa (cacah 2006).
Bilyar Biliar yaiku salah siji cabang ulah raga kang kalebu ana ing kategori cabang ulah raga konsèntrasi
Bilyard mbutuhaké konsèntrasi lan ketahanan mental kang kuwat lan uga mbutuhaké katahanan fisik kang prima supaya bisa duwé prestasi sing luwih dhuwur lan luwih stabil
Cabang ulah raga iki dimainaké ana ing sakndhuwuré méja lan nganggo piranti bantu mligi lan uga peraturan dhéwé
Permainan iki dipérang dadi pirang jinis yaiku jinis Carom, English Billiard lan Pool
Bilyar bisa dimainake individu utawa
Thuladane yaiku jinis Carom kang dimainake ana ing meja kang ora ana bolongane
Modhèl iki béda karo English Billiard lan Pool kang dimainaké ana ing méja kang bolongané ana 6 iji
Padha-padha duwé bolongan 6 nanging ukuran utawa ambané meja jinis English Billiar lan Pool ora padha yaiku luwih amaba meja kanggo bilyar jinis English Billiard
Nganti tekan taun 2008, kang jinis bilyar kang tuwuh ngrembaka ing Indonésia yaiku jinis Pool
Jinis pool iku dibagi dadi telung jinis yaiku nomer bola 15, bola 8 dan bola 9
Jaman dhisik ulah raga bilyar idhèntik karo ulah raga kang dimainaké déning wong lanang
Nanging jaman saiki ulah raga bilyar wis umum dimainaké déning wong wadon
Citra ulah raga bilyar bisa munggah citrané nalika Bapak Putera Astaman, mantan Ketua Umum PB
POBSI, kang bisa mainaké Citra Ulah raga Biliar, ana ing Indonésia yaiku bilyar ora mung kanggo Ulah raga Rékréasi waé nanging saiki dadi Ulah raga Prestasi.
Sekak Catur utawi sekak (saking basa Walandi "schaak") punika salah sawijining dolanan ngagem piranti papan lan bidak kang dipun mainken kaliyan tiyang kalih
Ing dolanan punika kita kedah olah strategi lan mboten wonten ingkang naminipun kabegjan lan mboten wonten informasi kang dipun dhelikaken
Ingkang kasebut papan catur utawi papan skak punika arupa kotak cacahipun 8 x 8 = 64 kang kawarna ireng lan putih
Dolanan catur saged kiyat ingkang tiyang ngertos téyori lan praktek
Ugi punika kathah Ebook ingkang saged biyantu tiyang kanggé dolanan catur
Wiwit saking pambuka ngantos taktik lan strategi
Ebook punika kados: Program Catur Komputer
Program catur ingkang basis komputer inggih punika: Catur korespondensi
Iki minangka varian catur sing mungsuh ngirim gerakane menyang saben liyane liwat email
Wektu nanggepi diukur ing dina lan game bisa tahan sasi utawa taun
Federasi Catur Koresponden Internasional (ICCF) jawab kanggo ngatur Olimpiade lan Kejuaraan Dunia dhewe
Ing 2022, Jon Edwards (AS) dadi juara donya (32nd)
Ing taun 2023, Jerman menang medali emas ing Olimpiade kaping 21 lan Irina Perevertkina (Rusia) menang gelar donya wanita (XII)
Kanggo entuk gelar Juara Dunia kudu ngatasi babak penysihan sing beda-beda: Preliminary, Semifinal, Candidacy lan Final
Nganti taun 2020, juara kasebut ditandingake ing antarane lanang lan wadon kanthi kapisah, nanging wiwit saiki dadi siji
Olimpiade minangka turnamen tim
Saben negara sing afiliasi karo ICCF nduweni hak kanggo nampilake siji, dumadi saka 6 pemain biasa lan 2 pemain penngganti
Iki dianakake ing rong tahap: Final saka siji edisi lan bebarengan Semifinal sabanjure.
Karaté Karaté (空 手 道) inggih punika salah satunggalipun ulah raga saking nagari Jepang
Wiwitanipun karaté gadhah nama Tote ingkang tegesipun tangan China
Nanging seratan Tote dipunowahi ing seratan Kanji Jepang dados karaté
Tegesipun karaté inggih punika tangan kosong
"Kara" tegesipun tangan, "te" tegesipun kosong
Ilmu bela dhiri punika sajatosipun sampun wonten awit manungsa wonten, prakawis punika saged dipuntingali saking tilas purbakala kados ta: kapak watu, lukisan kéwan ingkang dipunpejahi nganggé gaman kados tumbak lan panahan
Bela dhiri ing wekdal punika taksih gadhah sipat kanggé njagi saking gagguanipun kéwan
Nanging wiwit kathahipun tiyang ing donya, gangguan saking manungsa ugi wonten saéngga kathah tiyang ingkang minat ngudi èlmu bela dhiri
Sampun kasebat ing 4000 taun kepengker, sasampunipun Sidhartha Gautama séda, lajeng para pandherekipun pikantuk amanat supados ngrembakaken agama Buda ing alam donya
Nanging amargi saking angelipun medhan, lajeng para pendheta dipunparingi sangu ngèlmu bela dhiri
Misi nyebaraken agami Buda dhateng arah kilèn ndhèrèk ngrembakaken èlmu Pangkration utawi Wrestling ing Yunani
Misi ingkang dhateng kidul ngrembakaken pencak silat
Ingkang dhateng lèr njelajahi nagari China ngrembakaken kungfu
Saking nagari China rombongan ingkang dhateng Koréa ngasilaken bela dhiri ingkang sapunika dipunsebat Taekwondo
Saking Koréa pranyata rombongan punika boten saged nglajengaken lampah dhateng nagari Jepang, namung dumugi kepulauan Okinawa
Rombongan boten saged mlebet Jepang amargi ing wekdal punika Jepang sampun ngrembakaken ngèlmu bela dhiri Jujitsu, Judo, Kendo, lan èlmu perang utawi Kenjutsu
Ing taun 1600-an, Karajan Jepang sampun nguwasani Okinawa
Karajan Jepang mrentah Okinawa kanthi tangan wesi, warganipun boten kepareng gadhah gaman utawi sanjata tajam, ngantos boten angsal gadhah tongkat
Kanthi boten dipunmangertosi déning pihak pamaréntah karajan Jepang, bangsa Okinawa nyinaoni èlmu bela dhiri kanthi tangan kosong ingkang ing wekdal punika dipunparingi asma Tote
Saking satunggal teknik ngantos teknik sanèsipun, èlmu bela dhiri punika dipunsinaoni kanthi temen lan para pendheta ndhèrèk ngrembakaken èlmu bela dhiri punika
Salajengipun ing taun 1921 salah satunggalipun warga Okinawa ingkang namanipun Gichin Funakoshi nepangaken èlmu bela dhiri saking TOTE punika ing Jepang, lajeng namanipun dipun-gantos dados nama karaté, manut kaliyan aksen Jepang wonten ing cara maosipun huruf Kanji
Awit ing wekdal punika karaté ngrembaka ing Jepang
Rèmi Rèmi (basa Inggris: "playing cards"), utawi misuwur dipunastani kaliyan kopik, inggih punika sakkempalan kopik sakukuran tangan lan dimupangatake kanggé main kartu.Pigunanipun kartu rèmi punika sanesnipun kados diangge sulap, "enkripsi lan dolanan kartu
Ukara "“rèmi”" inggih enika dipunpendet saking salah satunggalipun asma saking dolanan kartu (kopik)
Wonteng kirang langkung 1001 (satunggal èwu satunggal) jinis dolanan kartu (kopik)
Saben nagara ngadahiag asma ingkang bénten-bénten,tuladhanipun ing salah satunggalipun ing nagara Indonesia, misuwur karan dolanan "“41”", "“rèmi”", "“cangkulan”", "minuman", "pokeran" lan "jémeh" , dsb
Ingkang misuwur ing saben nagara inggih punika "poker", "canasta", "blackjack", "casino", "solitaire", "bridge", kanthi cacahipun ingkang dolanan bénten-bénten
Satunggal pak kartu/kopik cacahipun 52 lémbar
Dipun para/bagi dados 4 "suit" utawi jinis kartu: Waru ireng "(Spade)," Waru abang/ati "(Heart)," Bata/Wajik "(Diamond)," Kriting "(Club)" ingkang kapengkar saben cagak (juru main) dipunaturi 13 kartu (saking As, 2, 3, dst
Plus kartu tambahan berupa dua kartu "joker", ireng dan merah.Rèmi ugi diangge dolanan kanggé piyantun diwasa lan sanèsipun kaya ta: Sajarah
Ting pundhi lan sinten ingkang nemu dipunira-ira asalipun saking tlatah Cina utawa Hindustan (India) kirang langkung taun 800
Kados pundi cariosipun saged mlebet ngantos dumugi Éropah lan ngantos sapunika taksih samar-samar boten wonten tinemu
Saget ugi dipunasta pedagang, bala, utawisuku-suku "nomaden"
Kang gamblang, jinis dolanan kartu punika saged ugi saking wétan kados mesir utawi Arab
Rèmi saged dipunpanggiho sapidahan ing Italia kintén-kinten taun 1200-an
Sakbajuripun sumebar ing saben nagara kados Jerman, Perancis, lanSepanyol.
Albertosaurus Albertosaurus (; ) sing artiné kadhal Albert) ya iku salah sawijining dhinosaurus theropoda tyranosauroid gedhé sing urip ing Amérika Lor nalika jaman période Cretaseous akir, kurang luwih 70 yuta taun sadurungé masèhi
Sarcopaghus iki tinemu ing praja Kanada
Ditemokaké sepisanan nalika taun 1884 sing gunggungé telung puluhan fosil
Kéwan karnivora iki tinepung gesit lan dianggep salah sijining prédhator paling matèkake
Albertosaurus dikira-kira gedhéné luwih cilik tinimbang T-Rex
Albertosaurus lumaku nganggo sikil loro sing kuwat
Ing ngarep dhadhané ana tangan cilik loro cacahé (kaya déné T-Rex, Giganatosaurus, Allosaurus)
Nanging isih dadi "perdebatan" antarané para ahli babagan tangan theropod iki
Albertosaurus duwé buntut kang dawa sing mbantu kaseimbangané nalika ménggok
Sikil mburiné kuwat lan dijangkepi déning kuku-kuku dawa
Albertosaurus iku dawané kira-kira 30 kaki (9 mèter), lan dhuwuré 11 kaki (3,4 mèter) nalika ngadeg
Boboté rata-rata watara 3 ton (kira-kira 2500 kg).
Domino Domino iku jinis dolanan kopik "generik"
Ing Indonésia domina racaké awujud kartu cilik kanthi ukuran 3x5 cm, warna dhasar kuning kanthi gambar ing saben kartu (kopik) endol-endol warna abang kang duwé mupangat kanggo nganti angka
Domino bisa uga awujud kotak-kotak cilik kang bisa dianggo lan ditata lan digawé dolanan yakata ulatangga , dadu lan monopoli.
Dhadhu Dhadhu (saka basa Latin: "datum" kang tegesé "barang kang dianggo dolanan utawa diwènèhaké"
Dhadhu uga bisa digolongaké dadi dolanan kang nganggo piranti awujud kothak cilik pesagi kanthi bisa ngasilaké angka utawa endol-endol kang bisa diétung
Dhadhu bisa uga kagolong dolanan bocah-bocah, judi, lan lumrahé
Dhadhu dimupangataké sajeroning dolanan kang pasangan
Dhadhu tradhisional awujud kubus (pesagi) sok diarani kanthi sudut kang papak ing saben pinggir
Dhadhu digawé lan dirancang kanggo ngwènèhi angka, acak saka angka siji nganti enem kanthi paluang kang padha
Ing tlatah Jawa, dhadhu uga dianggo dolanan judi kang dikopyok karo tompo.
Monopoli Monopoli iku kagolong salah sijiné dolanan kang migunakaké papan kang misuwur ing donya.Tumuju dolanan iki (monopoli) ya iku kanggo pangkuasai kabèh kotak ing dumung ing papan lan kudu dituku (beli), disewa lan ijol-ijolan barang kanthi cara ékonomi kang direngkesake.Dolanan monopoli anggo piranti duit kertas (palsu) lan kotak dadu
Monopoli uga diterjemahake kanggo dipasarake ing saben nagara ing donya
Karana iku jeneng-jeneg nama-nama petak, mata duit lan réga-rega piranti diwujudake ing tlatah nagara mau.Tuladha pabandingan antarané lima wujud papan Monopoli:
Rawon Rawon yaiku panganan kang wujud sup daging (sapi) nganggo bumbu kluwek
Rawon, panganan sing dadi khas Jawa Wétan kaya ta Surabaya, Sidaarja, Majakerta, Jombang, Malang, lan sapituruté iki uga ana ing laladan Jawa Tengah pérangan wétan (laladan Surakarta)
Rawon dadi salah sijine masakan sing kang wigati ana ing masarakat budaya Jawa Wétan, nalika ana wong kang duwé gawe rawon mesthi dadi suguhan mangané
Adat nyuguhna rawon iki isih lestari utamané nalika ana ing désa sing durung kena pengaruh prasmanan kaya wong kutha
Rawon ngandhut filosofi menawa sanadyan kapuloan indonesia kabangun saka sawetara suku wangsa, nanging kauripan kang harmonis oleh kasembadan menawa dheweke kabeh bersatu lan urip sesandingan
Miturut sujarah, rawon diduga wis ana nalika jaman Majapait
Katulis ing Prasasti Taji ing jaman semana rawon kasuguhna nalika ana adicara gedhé lan arane yaiku "Rarawwan"
Ing basa Jawa Anyar aksara semi swara /w/ kerep kaganti dadi /o/, rarawwan .→ rarawon → rawon
Rawon ing taun 2023 kapilih dadi jangan sing paling énak sadonmya.
Tinju Tinju yaiku salah siji cabang ulah raga lan seni béla dhiri kang nampilaké wong loro kang duwé bobot padha kang tanding nganggo sarung tinju lan ana ing interval wektu tartamtu kang dijenengi rondhé
Wong kang main ulah raga tinju dijenengi petinju
Biji diwènèhake kanggo anteman kang bersih lan mantap ing pérangan ngarep boyok tekan ndhuwur kang sah saka lawan, nalika anteman ngenani awak lan sirah iku diitung éntuk biji kang luwih dhuwur
Petinju kang olèh biji luwih akèh ana ing sakdawane ronde kan wis ditentokake iku kang dinyatakake dadi pemanang
Kemenangan uga bisa dinyatake nalika mungsuh tiba lan ora bisa menyat manèh nganti tekan itungan kesepuluh saka wasit (dijenengi "Knockout" utawa KO) utawa uga bisa dinyatake menang yèn mungsuh dinyatakake ora bisa nerusaké ("Technical Knockout" utawa TKO)
Tembung tinju yaiku pertalan saka tembung basa inggris "boxing" utawa "Pugilism"
tembung Pugilism dhéwé asalé saka tembung latin, pugilatus utawa silihan saka tembung yunani Pugno, Pignis, Pugnare, kang nandhakaké kabèh kang wujudé kotak utawa "Box" ana ing basa Inggrise
Tinju Manungsa, tangan ngepel, wujudé kaya kotak
Tembung Yunani pugno tegesé yaiku tangan ngepel kaya kotak, siyap kanggo pugnos, gelut, tinju
Ana ing mitologi, bapak lan Boxing yaiku Poliux, saudara kembar saka Castor, putra legendaris saka Jupiter lan Leda
Petinju kaloka kang pisanan saka bangsa Yunani yaiku Theagenes saka Thaos kang dadi juara Olympic Games 450 Masehi
Dhèwèké wis nglakoni tarung kaping 1.406 kanthi nganggo sarung tinju kang digawé saka wesi.
Ibn al-Wafid Ibn al Wafid iku Apoteker saka Toledo, piyambaké migunakaké teknik lan "metode" kang ana ning ngèlmu kimia kanggo njupuk paling sithik 520 macem usada saka tetuwuhan lan bumbon crakèn
Anduweni murid kang jenengé Ali Ibn al Lukuh, panyerat "Umdat fi al Tabib ma;rifat al Labib nabat li Kulli", kang kondhang dadi kamus botani.
Al-Bīrūnī Abū al-Rayḥān Muḥammad ibn Aḥmad al-Bīrūnī, ilmuwan Islam kang misuwur
Panyerat atusan buku lan ngawé "instrumen kanggo ngèlmu astronomi
Ninggal yuswa nalika taun 1048 Masehi ning yuswa 75 taun, tepaté tanggal 13 Dhésèmber 1048 Masehi ning kutha Ghaza
Al Biruni iku ilmuwan gedhé kang "fenomenal", sajarah kaserat, Al Biruni iku sarjana muslim kang kapisan njlèntrèhaké lan melajari babagan "seluk beluk" India lan tradisi Brahmanical
piyambake "intens" melajari babagan basa, teks, sajarah lan kabudayan India
Nyerat buku astrologi kang judhulé "The Elements of Astrology", lan nyerat buku kang isiné babagan ngèlmu kadhokteran, géografi lan ngèlmu fisika
Kanggo tetep ngenang jasané, para astronom ngabdikaké jenengé (Al Biruni) ning kawah rembulan
Sumbangan Ilmu sala Al Biruni: Uga nyerat risalah babagan "planisphare" lan "armillary sphere", negaske manawa bumi iku bundher
Nalika taun 1031 Masehi, piyambaké ngrampungaké ensiklopedia astronomi kang judhulé "Al Qanun Al Mas'udi"
nyumbang kontribusi signifikan kanggo kartografi, géografi, géologi sarta babagan mineralogi Al Biruni wis nulis karya wigati babagan kartografi ya iku, studi babagan proyeksi gawé peta
kaya ta ning "kitab Al Jamahir" kagolong ilmuwan kang "eksperimental" belajar babagan ngèlmu optik, Al Biruni iku ilmuwan kang kapisan nemu kacepatan cahya luwih rikat tinimbang kacepatan suara
Piyambaké nyerat studi komparatif babagan antropologi manungsa, agama, budaya Timur Tengah, Mediterania lan Asia pérangan kidul.
Ibnu Sina Abū ‘Alī al-Husayn bin ‘Abdullāh bin Sīnā (basa Pèrsi: ,Abu Ali Sina), seratan arab: , basa Latin, Avicenna, Dhokter lan filsuf Arab
Lair ning Kharmaithen, provinsi Bokhara 980
Ninggal ning Hamadan, Lor Pèrsi, 1037
Sebeneré Ibnu Sina asli saka Pèrsi (sapunika Uzbakistan) ora saka Arab